Tatra T4

El Tatra T4 a l'è on tram faa de la ČKD Tatra, evoluzion pussee streccia del Tatra T3 e venduu domà foeura de la Cecoslovacchia.

 Storia 
In del 1965 la Tatra l'ha vinciuu on appalt de la Germania Est a l'interno del Comecon per dà di tram al paes. I ditt todesch han daa i sò disegn a la Tatra, che però hinn staa retegnuu no soddisfacent e hinn staa convertii in di prodott arent al Tatra T3.

In tra el 1964 e 'l '67 scomincen i lavorà, e hinn faa su dò tram sènza numer de registrazion e 'n remorcc Tatra B4. El set a l'è poeu mandaa a Dresda.

 Variant 
 T4D 
El T4D a l'era desviluppaa per la Germania de l'Est e venduu in tra 'l 1968 e 'l 1986 in 1'766 esemplar. El permetteva de coppià pussee tram e anca di vettur (B4D) per fà di tram pussee longh, ciamaa "Großzug" (treni grand).

Cont la reunificazion la Germania l'ha scominciaa a modernizzà i sò T4D e quej mìnga modernizzaa a hinn staa tolt via del servizzi e venduu in Russia, Serbia, Bulgaria, Corea del Nord e Romania.

A Dresda a hinn doperà di T4D minga modernizzaa per la linia de l'Università Tecnega de Dresda e per i Marcaa de Denedaa.

 T4SU 
In URSS, come in la DDR, a gh'eren di tramvij che ammetteven 'na larghezza massima de 2.20 m, tropp per el Tatra T3, dònca a l'è staa faa el T4SU, senza remorcc e cont la gabina de guida sarada.

 T4R 
El T4R, desviluppaa per la Romania, a l'éra sostanzialment compagn de quell sovietich. Incoeu a hinn squasi tucc bandonada, foeura che per quej de Bucarest. In del 1998 la RATB l'ha parpognuu  de trasformaj in tram articolaa a dò cass, ma i problema finanziari han permettuu domà 'na trasformazion limitada.

 T4YU 
El T4YU a l'éra pensaa per la Jugoslavia e l'è staa crompaa a Belgrad e Zagabria.

Belgrad l'ha ricevuu du tram arènt a quej todesch e poeu àlter 20 in stil sovietich. Vuna l'è retornada a Praga che l'ha doperada per i gir turistich. In del 1991 a hinn staa retiraa tucc e incoeu ghe n'è vun donaa de la Germania.

A Zagabria n'hinn staa tolt 95 e 60 hinn ancamò doperaa.

 Produzion 

 Città Ann T4D B4D T4SU T4R T4YU B4YU Total  Arad 1974–81 - - - 100 - - 100  Belgrad 1967–72 - - - - 22 - 22  Brăila 1978 - - - 10 - - 10  Bucarest 1973–75 - - - 131 - - 131  Dresda 1967–84 572 250 - - - - 822  Galați 1978 - - -  10 - - 10  Halle 1968–86 323 124 - - - - 447  Iaşi 1978–81 - - - 70 - - 70  Kaliningrad 1971–79 - - 223 - - - 223  Leipzig 1968–87 597 273 - - - - 870  Liepāja 1976–79 - - 15 - - - 15  Lviv 1972–79 - - 73 - - - 73  Magdeburg 1967–86 274 142 - - - - 416  Tallinn 1973–79 - - 60 - - - 60  Vinnytsia 1971–79 - - 42 - -  - 42  Zagreb 1976–83 - - - - 95 85 180  Zhytomyr 1977–79 - - 18 - - - 18  Total 1,766 789 431 321 117 85 3,509

 Galleria di foto 

 Riferiment 
 Tatra-Straßenbahnen vom Typ T4/B4 

T4